2 felnőtt, 2 kisgyerekkel 6 nap.
Nem Francesca fogadott minket, hanem a keyholder, Lidia nevű hölgy, aki csak olaszul beszél. Az alap dolgokat elmondta a lakásról, megkérdezte mikor hagyjuk el a szállást és már el is ment.
A képeknek megfelelő a lakás. Francesca a SMS-ben és E-mailben is gyorsan válaszol.
A nappali ágya középre lejt és nyikorog. A hálószobai ágykényelmes, de ez is nyikorog. Légkondi hiányában a nyitott ablakon a környék zajai erőteljesen behallatszottak (24 óráig nyitvatartó Pizzéria, élelmiszerbolt gazdasági tevékenysége, közeli kórház mentői).
A konyha alap dolgokra éppen jó. Pár alapanyag még volt is, só, cukor, kakaó, pár fűszer. Van nagy hűtő, fagyasztóval.
Hiányoltuk a mosószert, öblítőt a mosógéphez (nem veszünk egy-két mosáshoz 3kg mosószert). Mosogatószer sem volt túl sok, szerencsére hoztunk magunkkal sok mindent.
A tömegközlekedés jó, sok busz megy a környékről, nincs messze a távolsági vonat (Trastevere) sem. Összességében jó, ha még egyszer Rómába jövünk, nagy valószínűséggel ide jövünk.